
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 77 

18 Ιανουάριου 2013 


ΠΕΡ ΙΕΧΟΜ ΕΝΑ 

ΑΠΟΦΑΣΕΙΣ 


Καθορισμός αποζημίωσης φοιτητών της Γεωπονικής 
Σχολής του Αριστοτέλειου Πανεπιστημίου Θεσ¬ 
σαλονίκης που πραγματοποιούν πρακτική άσκη¬ 
ση στο επάγγελμα. 1 

Εξουσιοδότηση υπογραφής «Με εντολή Υπουργού» 
στον Γ ενικό Γ ραμματέα της Γ ενικής Γ ραμματεί- 
ας Δημόσιας Περιουσίας. 2 


Υποβολή του Εντύπου Έναρξης - Μεταβολής-Παύσης 
λειτουργίας των Φορολογικών Ηλεκτρονικών Μηχα¬ 
νισμών Φ.Η.Μ (εκτός των ΦΗΜ-ΑΔΗΜΕ Ταξιμέτρων) 
που προβλέπεται από τις διατάξεις του ν.1809/1988, 


καθώς και από τις διατάξεις του 4ου κεφ. της Α.Υ.0.0 
ΠΟΑ 1135/2005, με τη χρήση ηλεκτρονικής μεθόδου 

επικοινωνίας μέσω διαδικτύου. 3 

Μητρώο Φορέων Εξωδικαστικής (Εναλλακτικής) 
Επίλυσης Διαφορών. 4 


1η τροποποίηση της υπ’ αριθμ. 3605/94386/13-09-2012 
(Β'2624) Απόφασης Κατανομής των κοινοτικών 
κονδυλίων για την αναδιάρθρωση και μετατρο¬ 
πή των αμπελώνων για την περίοδο 2012/2013 
και τροποποίηση της 306252/20-12-10 υπουργικής 
απόφασης [Λεπτομέρειες εφαρμογής της αριθ. 
306206/ 3-12-2010 κοινής υπουργικής απόφασης 
«Αναδιάρθρωση και μετατροπή των αμπελουρ¬ 
γικών εκτάσεων στην Ελλάδα, όπως κάθε φορά 


ισχύει» (Β' 1972)]. 5 

ΑΠΟΦΑΣΕΙ Σ 

Αριθ. 2/70334/0022 (1) 


Καθορισμός αποζημίωσης φοιτητών της Γ εωπονικής 
Σχολής του Αριστοτέλειου Πανεπιστημίου Θεσσα¬ 
λονίκης που πραγματοποιούν πρακτική άσκηση στο 
επάγγελμα. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ - ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ, 
ΠΟΛΙΤΙΣΜΟΥ ΚΑΙ ΑΘΛΗΤΙΣΜΟΥ - ΑΓΡΟΤΙΚΗΣ 
ΑΝΑΠΤΥΞΗΣ ΚΑΙ ΤΡΟΦΙΜΩΝ 

Έχοντας υπόψη τις διατάξεις: 

1. Της παραγράφου 1 του άρθρου 12 του Ν. 1351/1983 
«Εισαγωγή σπουδαστών στην Τριτοβάθμια Εκπαίδευση 
και άλλες διατάξεις» (ΦΕΚ Α' 56). 


2. Του άρθρου 25 του Ν. 1474/1984 «Τροποποίηση του 
Ιδρυτικού Νόμου του Γεωτεχνικού Επιμελητηρίου Ελλά¬ 
δας και άλλες διατάξεις» (ΦΕΚ Α' 128). 

3. Της παραγράφου 4 του άρθρου 71 του Ν. 1566/1985 
«Δομή και λειτουργία της Πρωτοβάθμιας και Δευτερο¬ 
βάθμιας Εκπαίδευσης» (ΦΕΚ Α' 167). 

4. Του άρθρου 90 του κώδικα νομοθεσίας για την 
Κυβέρνηση και Κυβερνητικά Όργανα [Π.Δ. 63/2005 (ΦΕΚ 
Α' 98)]. 

5. Του άρθρου 13 του Ν.2640/1998 «Δευτεροβάθμια 
τεχνική και επαγγελματική εκπαίδευση και άλλες δια¬ 
τάξεις» (ΦΕΚ Α' 206). 

6. Της παραγράφου 10 του άρθρου 15 του Ν. 3232/2004 
«Θέματα Κοινωνικής Ασφάλισης και άλλες διατάξεις» 
(ΦΕΚ Α' 48). 

7. Του άρθρου 11 του Ν. 2327/1995 «Εθνικό Συμβού¬ 
λιο Παιδείας, ρυθμίσεις θεμάτων έρευνας παιδείας και 
μετεκπαίδευσης εκπαιδευτικών και άλλες διατάξεις» 
(ΦΕΚ ΑΊ56). 

8. Του άρθρου 22 του Ν. 2362/1995 (ΦΕΚ Α' 247) «Περί 
Δημοσίου Λογιστικού, ελέγχου των δαπανών του Κρά¬ 
τους και άλλες διατάξεις». 

9. Του άρθρου 40 του Ν.849/1978 (ΦΕΚ Α' 232) όπως συ¬ 
μπληρώθηκε με το άρθρο 8 του Ν. 2129/1993 (ΦΕΚ Α' 57). 

10. Της παρ.1 του Ν.4009/2011 (ΦΕΚ Α'195) Δομή, λει¬ 
τουργία και διεθνοποίηση των Α.Ε.Ι. 

11. Τις διατάξεις του Π.Δ. 85/2012 «Ιδρυση και μετονομα- 
σία Υπουργείων, μεταφορά και κατάργηση υπηρεσιών» 
(ΦΕΚ Α' 141). 

12. Τις διατάξεις του Π.Δ. 86/2012 «Διορισμός Υπουρ¬ 
γών, Αναπληρωτών Υπουργών και Υφυπουργών» (ΦΕΚ 
Α' 141). 

13. Την αριθμ. Υ48/9.7.2012 (ΦΕΚ Β' 2105) απόφαση του 
Πρωθυπουργού περί καθορισμού αρμοδιοτήτων του Ανα¬ 
πληρωτή Υπουργού Οικονομικών Χρήστου Στάίκούρα. 

14. Το αριθμ. 2636/19-7-2012 έγγραφο της Γεωπονικής 
Σχολής του Αριστοτέλειου Πανεπιστήμιου Θεσσαλο¬ 
νίκης. 

15. το γεγονός ότι από τις διατάξεις της απόφασης 
αυτής προκαλείται δαπάνη ύψους τριάντα εννέα χι¬ 
λιάδων τριακοσίων ενενήντα δύο ευρώ και εβδομήντα 
λεπτών (39.392,70 €), η οποία θα βαρύνει τον Τακτικό 

Προϋπολογισμό του Αριστοτελείου Πανεπιστημίου Θεσ¬ 
σαλονίκης οικονομικού έτους 2012 και συγκεκριμένα 
τους ΚΑΕ 4121.ΓΠ.05.Α και 0551, στους οποίους έχουν 
προβλεφθεί αντίστοιχες πιστώσεις, σύμφωνα με το αριθ. 
41207/18-7-2012 έγγραφο της Γενικής Διεύθυνσης Οικο¬ 
νομικών Υπηρεσιών του Αριστοτέλειου Πανεπιστημίου 
Θεσσαλονίκης, αποφασίζουμε: 

Ορίζουμε την αποζημίωση για την πρακτική άσκηση 
που πραγματοποίησαν διακόσιοι ογδόντα πέντε (285) 
φοιτητές του 8ου εξαμήνου της Γεωπονικής Σχολής του 
Αριστοτέλειου Πανεπιστημίου Θεσσαλονίκης στο Αγρό¬ 
κτημα του Αριστοτέλειου Πανεπιστημίου Θεσσαλονίκης, 
στο Μεσογειακό Αγρονομικό Ινστιτούτο Χανιών (ΜΑΙΧ) 
και σε διάφορες Υπηρεσίες του Υπουργείου Αγροτικής 
Ανάπτυξης και Τροφίμων, Δ/νσεις Περιφερειακών Ενοτή¬ 
των Ν. Πρόσωπα που εποπτεύονται από το Υπουργείο 
Αγροτικής Ανάπτυξης και Τροφίμων, το καλοκαίρι του 
2012 και συγκεκριμένα για δύο (2) μήνες, όπως προβλέ- 
πεται από τον Κανονισμό της Σχολής και σύμφωνα με 
το άρθρο 1 παρ.6 του Ν. 1256/1982, στο συνολικό ποσό 
των € 33.630,00. 

Η εργοδοτική εισφορά 1% για την ασφάλιση των 285 
φοιτητών προκαλεί δαπάνη ύψους 5.762,70 €. 

Για την αμοιβή των φοιτητών που πραγματοποίησαν 
πρακτική άσκηση καθώς και για την ασφαλιστική τους 
κάλυψη, υπάρχει πίστωση στον Τακτικό Προϋπολογι¬ 
σμό του έτους 2012 του Αριστοτελείου Πανεπιστημίου 
Θεσσαλονίκης (Κ.Α.Ε 4121. ΓΠ.05.Α και 0551) τον οποίο 
βαρύνει αποκλειστικά. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 27 Δεκεμβρίου 2012 

ΟΙ ΥΠΟΥΡΓΟΙ 

ΑΝΑΠΛΗΡΩΤΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ, 

ΥΠΟΥΡΓΟΣ ΟΙΚΟΝΟΜΙΚΩΝ ΠΟΛΙΤΙΣΜΟΥ ΚΑΙ ΑΘΛΗΤΙΣΜΟΥ 

ΧΡΗΣΤΟΣ ΣΤΑΪΚΟΥΡΑΣ ΚΩΝΣΤΑΝΤΙΝΟΣ ΑΡΒΑΝΙΤΟΠΟΥΛΟΣ 

ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ 

ΑΘΑΝΑΣΙΟΣ ΤΣΑΥΤΑΡΗΣ 
-♦- 

Αριθ. Δ6Α 1001298 ΕΞ2013 (2) 

Εξουσιοδότηση υπογραφής «Με εντολή Υπουργού» στον 
Γ ενικό Γ ραμματέα της Γ ενικής Γ ραμματείας Δημό¬ 
σιας Περιουσίας. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: 

α) Των άρθρων 41, 50, 51, 52, 54 και 90 του Κώδικα νο¬ 
μοθεσίας για την Κυβέρνηση και Κυβερνητικά Όργανα, 
ο οποίος κυρώθηκε με το άρθρο πρώτο του π.δ. 63/2005 
(Α' 98) «Κωδικοποίηση της νομοθεσίας για την Κυβέρ¬ 
νηση και τα Κυβερνητικά Όργανα». 

β) Του άρθρου 81 του ν.1892/1990 (Α' 101) «Για τον 
εκσυγχρονισμό και την Ανάπτυξη και άλλες διατάξεις». 

γ) Του π.δ. 284/1988 (Α' 128) «Οργανισμός του Υπουρ¬ 
γείου Οικονομικών». 

δ) Του π.δ. 185/2009 (Α' 213) «Ανασύσταση του Υπουρ¬ 
γείου Οικονομικών, συγχώνευση του Υπουργείου Οικο¬ 
νομίας και Οικονομικών με τα Υπουργεία Ανάπτυξης 


και Εμπορικής Ναυτιλίας, Αιγαίου και Νησιωτικής Πολι¬ 
τικής και μετονομασία του σε «Υπουργείο Οικονομίας, 
Ανταγωνιστικότητας και Ναυτιλίας», μετατροπή του 
Υπουργείου Μακεδονίας - Θράκης σε Γ ενική Γ ραμματεία 
Μακεδονίας - Θράκης και υπαγωγή στο Υπουργείο Εσω¬ 
τερικών της Γ ενικής Γ ραμματείας Μακεδονίας - Θράκης 
και της Γενικής Γραμματείας Αιγαίου και Νησιωτικής 
Πολιτικής». 

ε) Του π.δ. 189/2009 (Α' 221) «Καθορισμός και ανακα¬ 
τανομή αρμοδιοτήτων των Υπουργείων», όπως τροπο¬ 
ποιήθηκε με την παρ. 16 του άρθρου 55 του ν.4002/2011 
(Α'180) «Τροποποίηση της συνταξιοδοτικής νομοθεσίας 
του Δημοσίου - Ρυθμίσεις για την ανάπτυξη και τη δημο¬ 
σιονομική εξυγίανση - Θέματα αρμοδιότητας Υπουργεί¬ 
ων Οικονομικών, Πολιτισμού και Τουρισμού και Εργασίας 
και Κοινωνικής Ασφάλισης». 

στ) Του άρθρου 20 του ν.3965/2011 (Α'113) «Αναμόρ¬ 
φωση πλαισίου λειτουργίας Ταμείου Παρακαταθηκών 
και Δανείων, Οργανισμού Διαχείρισης Δημοσίου Χρέ¬ 
ους, Δημοσίων Επιχειρήσεων και Οργανισμών, σύσταση 
Γενικής Γραμματείας Δημόσιας Περιουσίας και άλλες 
διατάξεις.» 

2. Την αριθμ. 1086421/2042/0006/30.11.1990 (Β' 756) κοινή 
απόφαση των Υπουργών Προεδρίας της Κυβέρνησης 
και Οικονομικών «Εξαίρεση διοικητικών πράξεων ή εγ¬ 
γράφων του Υπουργείου Οικονομικών από τον περιο¬ 
ρισμό των υπογραφών της παρ. 1 του άρθρου 81 του 
ν. 1892/1990». 

3. Το π.δ. 90/2012 (Α'144) «Διορισμός Υπουργού και 
Υφυπουργών». 

4. Την αριθμ. Υ48/9-7-2012 (Β'2105) απόφαση του Πρω¬ 
θυπουργού «Καθορισμός αρμοδιοτήτων του Αναπληρω¬ 
τή Υπουργού Οικονομικών Χρήστου Σταϊκούρα». 

5. Την αριθμ. ΥΠΟΙΚ 07927ΕΞ/19-9-2012 (Β' 2574) από¬ 
φαση του Πρωθυπουργού και του Υπουργού Οικονομι¬ 
κών «Ανάθεση αρμοδιοτήτων στον Υφυπουργό Οικονο¬ 
μικών Γεώργιο Μαυραγάνη». 

6. Την αριθμ. Δ6Α1104503ΕΞ2011/21-7-2011 (Β'1670) από¬ 
φαση των Υπουργών Διοικητικής Μεταρρύθμισης και 
Ηλεκτρονικής Διακυβέρνησης και Οικονομικών «Εναρξη 
λειτουργίας της Γ ενικής Γ ραμματείας Δημόσιας Περι¬ 
ουσίας». 

7. Την αριθμ. Δ6Α1082591ΕΞ2012/24-5-2012 (Β' 1741) από¬ 
φαση του Υπουργού Οικονομικών «Μεταβίβαση αρμο¬ 
διοτήτων και εξουσιοδότηση υπογραφής “Με εντολή 
Υπουργού” στους Γενικούς και Ειδικούς Γραμματείς, 
στους Προϊσταμένους Γενικών Διευθύνσεων, Διευθύν¬ 
σεων Τμημάτων και Αυτοτελών Γραφείων του Υπουρ¬ 
γείου Οικονομικών». 

8. Το αριθμ. 70Χ/0011/13-7-2012 έγγραφο της Προϊστα- 
μένης της Γ ενικής Διεύθυνσης Δημόσιας Περιουσίας και 
Εθνικών Κληροδοτημάτων. 

9. Την ανάγκη να διασφαλισθεί η εύρυθμη και αποδο¬ 
τική λειτουργία των Υπηρεσιών της Γ ενικής Γ ραμματεί¬ 
ας Δημόσιας Περιουσίας του Υπουργείου Οικονομικών, 
καθώς και η ταχεία διεκπεραίωση των υποθέσεων που 
έχουν ανατεθεί σ’ αυτές. 

10. Το γεγονός ότι, από τις διατάξεις της απόφασης 
αυτής δεν προκαλείται δαπάνη σε βάρος του Κρατικού 
Προϋπολογισμού, αποφασίζουμε: 

Άρθρο 1 

Γενικός Γραμματέας της Γενικής Γραμματείας 
Δημόσιας Περιουσίας 

1. Στον Γενικό Γραμματέα της Γενικής Γραμματείας 
Δημόσιας Περιουσίας του Υπουργείου Οικονομικών 
μεταβιβάζουμε την εξουσία να υπογράφει «Με εντολή 
Υπουργού» τις παρακάτω πράξεις: 

α) Νομιμοποίηση έργων που έχουν γίνει στον αιγιαλό, 
στην παραλία ή στη θάλασσα χωρίς άδεια ή με υπέρ¬ 
βαση αυτής, πριν από την ισχύ του ν. 2971/2001. 

β) Παραχώρηση θαλάσσιου χώρου παρακείμενου ή 
συνεχόμενου του αιγιαλού, καθώς και του πυθμένα για 
εκτέλεση έργων. 

γ) Έλεγχο των παραχωρητηρίων, καθώς και έγκριση 
κτηματολογικών μεταβολών επί ανταλλαξίμων κτη¬ 
μάτων σε περισσότερους του ενός νομούς (άρθρο 12 
π.δ. 284/1988). 

δ) Έγκριση ή μη επωφελέστερης αξιοποίησης ακινή¬ 
των και διάθεσης των περιουσιών που καταλείπονται 
υπέρ κοινωφελών σκοπών, καθώς και έγκριση μακρο¬ 
χρόνιας μίσθωσης των ακινήτων αυτών, σύμφωνα με τις 
διατάξεις της παρ. 2 του άρθρου 72 του α.ν. 2039/1939. 

ε) Αποδοχή ή αποποίηση των κληρονομιών που κατα- 
λείπονται υπέρ του Δημοσίου, καθώς και των με όρους 
κληροδοσιών και δωρεών. 

στ) Αποφάσεις που εκδίδονται σε εκτέλεση του άρ¬ 
θρου 20 του ν. 4154/1961 και αφορούν σε αυξομείωση 
των ποσών των άρθρων 14, 23, παρ. 2, 32, 54, 90,129,140 
και 142 του α.ν. 2039/1939. 

ζ) Έγκριση εκτέλεσης έργων χωρίς δημοπρασία, με 
δαπάνες των κοινωφελών περιουσιών προϋπολογισμού 
άνω των εκατό πενήντα χιλιάδων ευρώ (150.000€) μέχρι 
και του ποσού των εξακοσίων χιλιάδων ευρώ (600.000€), 
σε συνεργασία με τη Γενική Διεύθυνση Οικονομικών 
Υπηρεσιών. 

η) Έγκριση ανάθεσης μελετών έργων και συναφών 
υπηρεσιών, με βάση τις κείμενες διατάξεις, προϋπολο¬ 
γισμού άνω των σαράντα χιλιάδων ευρώ (40.000€) και 
μέχρι του ποσού των εκατό πενήντα χιλιάδων ευρώ 
(150.000€), σε συνεργασία με τη Γενική Διεύθυνση Οι¬ 
κονομικών Υπηρεσιών. 

θ)Έγκριση εκτέλεσης έργων με βάση τις κείμενες δι¬ 
ατάξεις, προϋπολογισμού άνω των εκατό πενήντα χιλιά¬ 
δων ευρώ (150.000€) και μέχρι του ποσού των εξακοσίων 
χιλιάδων ευρώ (600.000€), σε συνεργασία με τη Γενική 
Διεύθυνση Οικονομικών Υπηρεσιών. 

ι) Ορισμό μελών, αμειβόμενων και μη, Επιτροπών και 
σύσταση, συγκρότηση και ορισμό μελών ομάδων εργα¬ 
σίας, αρμοδιότητάς του, πλην εκείνων που ανατίθενται 
με ρητή άλλη πράξη σε άλλο όργανο και εξαιρουμένων 
των επιτροπών προμήθειας και παραλαβής. 

ια) Τα έγγραφα που απευθύνονται στα δικαστήρια 
και αναφέρονται στα ένδικα βοηθήματα και μέσα που 
έχουν ασκηθεί κατά πράξεων ή παραλείψεων των Υπη¬ 
ρεσιών και φορέων της Γ ενικής Γ ραμματείας Δημόσιας 
Περιουσίας. 

ιβ) Υποβολή ερωτημάτων στο Νομικό Συμβούλιο του 
Κράτους (Ν.Σ.Κ.) και αποδοχή των σχετικών γνωμοδο¬ 
τήσεων, αρμοδιότητάς του. 

ιγ) Αποδοχή και έγκριση των πρακτικών του Νομικού 
Συμβουλίου του Κράτους (Ν.Σ.Κ.) αρμοδιότητάς του, 
εκτός των πρακτικών συμβιβασμού για την αναγνώριση 
απαιτήσεων κατά του Ελληνικού Δημοσίου, το συμβι¬ 


βασμό σε διαφορές με αυτό και τις πράξεις εξώδικης 
επίλυσης διαφορών, καθώς και όσων ανατίθενται με 
ρητή πράξη σε άλλο όργανο. 

ιδ) Αποφάσεις αποδοχής γνωμοδοτήσεων του Γνωμο- 
δοτικού Συμβουλίου Δημοσίων Κτημάτων και Ανταλλά¬ 
ξιμης Περιουσίας, με εξαίρεση τις απορριπτικές. 

ιε) Επιστροφή των εγγυητικών επιστολών οι οποίες 
έχουν κατατεθεί, σύμφωνα με τις διατάξεις της παραγρ. 
5 του άρθρου 7Α του ν. 2882/2001 (ΑΊ7). 

ιστ) Καθορισμός της επιστρεπτέας αποζημίωσης, σύμ¬ 
φωνα με τις διατάξεις του άρθρου 12 του ν.2882/2001 
(ΑΊ7). 

ιζ) Διορισμός των μελών των Διοικητικών Συμβουλίων 
Ιδρυμάτων, πλην εκείνων που ανατίθενται με ρητή άλλη 
πράξη σε άλλο όργανο. 

ιη) Διορισμός εκτελεστών και εκκαθαριστών κοινω¬ 
φελών περιουσιών. 

ιθ)Έγγραφα που απευθύνονται σε συναρμόδια Υπουρ¬ 
γεία, στη ΜΕΑ/ΕΕ ή άλλους εθνικούς εκπροσωπευτικούς 
μας φορείς, σε διεθνείς οργανισμούς ή ξένες ομόλογες 
Διοικήσεις, εφόσον διατυπώνονται θέσεις ή εκτιμήσεις 
ή δίδονται οδηγίες ή απαντήσεις επί θεμάτων αρμοδι¬ 
ότητάς του, στα πλαίσια της Κυβερνητικής πολιτικής 
και, εφόσον, λόγω εξαιρετικής ειδικής διαδικασίας, εθι¬ 
μοτυπίας ή πρωτοκόλλου, πρέπει να υπογραφούν από 
τον Γ ενικό Γ ραμματέα. 

2. Ο Γενικός Γραμματέας της Γενικής Γραμματείας 
Δημόσιας Περιουσίας ορίζεται ως «Εκτελών την Επε¬ 
ξεργασία» κατά το άρθρο 2, παρ. η', του ν. 2472/1997 
(Α'50) «Προστασία του ατόμου από την επεξεργασία 
δεδομένων προσωπικού χαρακτήρα», για την τήρηση και 
επεξεργασία δεδομένων, που αφορούν στις αρμοδιότη¬ 
τες των Υπηρεσιών της Γ ενικής Γ ραμματείας Δημόσιας 
Περιουσίας και δεν εμπίπτουν σε αυτές της Γενικής 
Γ ραμματείας Πληροφοριακών Συστημάτων. 

Άρθρο 2 

1. Τα έγγραφα που υπογράφονται «Με εντολή Υπουρ¬ 
γού» από τον Γ ενικό Γ ραμματέα της Γ ενικής Γ ραμματεί¬ 
ας Δημόσιας Περιουσίας και αφορούν σε γενικότερης 
σημασίας θέματα, κοινοποιούνται σε αντίγραφο στο 
Γ ραφείο Υπουργού. 

2. Ο Γ ενικός Γ ραμματέας της Γ ενικής Γ ραμματείας Δη¬ 
μόσιας Περιουσίας έχει την εξουσία να υπογράφει «Με 
εντολή Υπουργού» για τα θέματα που έχουν ανατεθεί 
στον Προϊστάμενο της Γενικής Διεύθυνσης Δημόσιας 
Περιουσίας και Εθνικών Κληροδοτημάτων, σε περίπτω¬ 
ση έλλειψης, απουσίας ή κωλύματος αυτού. 

Αρθρο 3 

1. Οι αριθμ. Δ6Α1000473ΕΞ2011/3-1-2011 (Β'46) και Δ6Α 
1082591ΕΞ2012/24-5-2012 (Β'1741) αποφάσεις μας εξακο¬ 
λουθούν να ισχύουν, κατά το μέρος που αφορούν σε 
θέματα τα οποία δεν έχουν ρυθμιστεί διαφορετικά ή 
δεν ρυθμίζονται με την παρούσα. 

2. Η ισχύς της απόφασης αυτής αρχίζει από τη δημο¬ 
σίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 4 Ιανουάριου 2013 

Ο ΥΠΟΥΡΓΟΣ 

ΙΩΑΝΝΗΣ ΣΤΟΥΡΝΑΡΑΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθμ. ΠΟΑ. 1005 (3) 

Υποβολή του Εντύπου Έναρξης - Μεταβολής-Παύσης 
λειτουργίας των Φορολογικών Ηλεκτρονικών Μηχα¬ 
νισμών Φ.Η.Μ (εκτός των ΦΗΜ-ΑΔΗΜΕ Ταξιμέτρων) 
που προβλέπεται από τις διατάξεις του ν.1809/1988, 
καθώς και από τις διατάξεις του 4ου κεφ. της Α.Υ.0.0 
ΠΟΑ 1135/2005, με τη χρήση ηλεκτρονικής μεθόδου 
επικοινωνίας μέσω διαδικτύου. 

Ο ΥΦΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις των παραγράφων 1,2 και 4 του άρθρου 
4 του ν.1809/1988 (ΦΕΚ 222 Α75.10.1988). 

2. Τις διατάξεις του 4ου κεφ. της ΑΥΟΟ 1100772/1474/ 
0015/ΠΟΛ 1135/26-10-2005 (ΦΕΚ 1592Β717-11-2005). 

3. Την αριθ. Υπ. ΟΙκ. 07927 ΕΞ κοινή απόφαση του Πρω¬ 
θυπουργού και του Υπουργού Οικονομικών «Ανάθεση 
αρμοδιοτήτων στον Υφυπουργό Οικονομικών Γεώργιο 
Μαυραγάνη» (ΦΕΚ 2574 Β'/24-9-2012). 

4. Την ανάγκη απλοποίησης των διαδικασιών υποβο¬ 
λής των προβλεπόμενων φορολογικών παραστατικών 
και εντύπων, χωρίς μετάβαση των φορολογούμενων 
στις Δ.Ο.Υ., με σκοπό τη βελτίωση της ποιότητας των 
παρεχόμενων υπηρεσιών, την αποσυμφόρηση των Δ.Ο.Υ., 
καθώς και την μείωση του αντιπαραγωγικού χρόνου 
των επιχειρήσεων. 

5. Οτι με την απόφαση αυτή δεν προκαλείται δαπάνη 
σε βάρος του Κρατικού Προϋπολογισμού, αποφασίζουμε: 

Άρθρο 1 

Τρόπος υποβολής 

1. Η δήλωση της Έναρξης - Μεταβολής- Παύσης λει¬ 
τουργίας των Φορολογικών Ηλεκτρονικών Μηχανισμών 
(Φ.Η.Μ), (εκτός των ΦΗΜ-ΑΔΗΜΕ Ταξιμέτρων) για τους 
οποίους υποβάλλεται το έντυπο Β2 του Κ.Β.Σ.-ΤΑΧΙ3, γί¬ 
νεται με τη χρήση ηλεκτρονικής μεθόδου Επικοινωνίας, 
μέσω του Διαδικτύου, στον διαδικτυακό τόπο της Γενι¬ 
κής Γραμματείας Πληροφοριακών Συστημάτων (Γ.Γ.Π.Σ.) 
νννννν.ρείδ.ρη με το Έντυπο δήλωσης έναρξης - μεταβο- 
λής-παύσης λειτουργίας Φ.Η.Μ. (Δ13) της Εφαρμογής 
Κώδικα Βιβλίων και Στοιχείων, για τις εξής περιπτώσεις: 

1.1 Κωδικοί - περιπτώσεις αιτιών έναρξης Φ.Η.Μ.: 

1 - Αγορά νέας ΦΗΜ 

2 - Αγορά μεταχειρισμένης ΦΗΜ από άοαΙθΓ ΦΗΜ με 
σκοπό την μεταπώληση 

3 - Αγορά νέας μνήμης ΦΗΜ σε αντικατάσταση πα¬ 
λαιός μνήμης 

13 - Αγορά νέας ΦΗΜ με λήζινγκ (Ιοαείηρ) 

15 - Απόκτηση ΦΗΜ λόγω κληρονομιάς 

22 - Ανεύρεση ΦΗΜ έπειτα από απώλεια-κλοπή 

36 - Επανέναρξη εργασιών επιχείρησης ή επαναχρησι- 
μοποίηση ΦΗΜ που είχε τεθεί σε αναστολή λειτουργίας 

37 - Απόκτηση ΦΗΜ από γονική παροχή 

1.2 Κωδικοί - περιπτώσεις αιτιών μεταβολής - παύ¬ 
σης Φ.Η.Μ.: 

4 - Ακύρωση αγοράς ΦΗΜ-επιστροφή στον κατασκευ¬ 
αστή 

5 - Πώληση η δωρεά μεταχειρισμένης ΦΗΜ από επιτη- 
δευματία ή πώληση από άοαΙθΓ ΦΗΜ σε επιτηδευματία 

6 - Πώληση μεταχειρισμένης ΦΗΜ από επιτηδευματία 
ή άοαΙθΓ ΦΗΜ σε άοαΙθΓ ΦΗΜ 

7 - Αλλαγή τόπου εγκατάστασης (μεταφορά ΦΗΜ με¬ 
ταξύ υποκαταστημάτων-έδρας) 

8 - Αντικατάσταση μνήμης χωρίς μεταβίβαση ΦΗΜ 
λόγω βλάβης 


9 - Αντικατάσταση μνήμης χωρίς μεταβίβαση ΦΗΜ 
λόγω πλήρωσης 

10 - Αυτοπαράδοση της ΦΗΜ λόγω οριστικής διακοπής 
επιχείρησης 

23 - Παύση της ΦΗΜ (αλλά όχι της επιχείρησης) λόγω 
πλήρωσης μνήμης 

24 - Παύση λόγω θανάτου (προϋποθέτει αποδοχή 
κληρονομιάς) 

25 - Παύση της ΦΗΜ (αλλά όχι της επιχείρησης) λόγω 
βλάβης φορολογικής μνήμης 

28 - Μεταβίβαση ΦΗΜ λόγω μετασχηματισμού (συγ- 
χώνευση-διάσπαση-απορρόφηση) εταιρείας, στο ίδιο ή 
σε νέο Α.Φ.Μ. νέου κατόχου 

34 - Αναστολή λειτουργίας ΦΗΜ λόγω μη χρησιμο¬ 
ποίησης της, για οποιοδήποτε αιτία πλην οριστικής 
διακοπής εργασιών (προαιρετικό-δεν έχει προθεσμία) 

36 - Επανέναρξη εργασιών επιχείρησης ή επαναχρησι- 
μοποίηση ΦΗΜ που είχε τεθεί σε αναστολή λειτουργίας 

37 - Μεταβίβαση ΦΗΜ με γονική παροχή 

77- Αλλαγή τόπου εγκατάστασης και ταυτόχρονη 
αναστολή λειτουργίας ΦΗΜ την ίδια μέρα 

2. Ο υπόχρεος σε υποβολή δήλωσης, εισαγάγει στα 
προβλεπόμενα πεδία της αντίστοιχης φόρμας, τα δεδο¬ 
μένα όπως προκύπτουν από τα αντίστοιχα παραστατι¬ 
κά και δικαιολογητικά (παραστατικό μεταβίβασης, Δελ¬ 
τίο «Ζ», βιβλιάριο συντήρησης, ανάγνωση μνήμης, κλπ). 
Τα ανωτέρω διαφυλάσσονται από τον υπόχρεο για το 
προβλεπόμενο από τις διατάξεις χρονικό διάστημα και 
επιδεικνύονται σε οποιοδήποτε φορολογικό έλεγχο. 

3. Η θεώρηση του Βιβλιαρίου Συντήρησης και Επι¬ 
σκευών (ΒΣΕ), πραγματοποιείται με την ηλεκτρονική 
αναγραφή του πλήθους των σελίδων του ΒΣΕ στο ανω¬ 
τέρω έντυπο Δ13. 

4. Οι προθεσμία υποβολής που προβλέπεται από τις 
διατάξεις της παρ. 1 και 2 του άρθρου 4 του Ν.1809/88 
παραμένει σε ισχύ και για την ηλεκτρονική υποβολή με 
τη χρήση ηλεκτρονικής μεθόδου Επικοινωνίας, μέσω 
του Διαδικτύου. 

Οι εκπρόθεσμες υποβολές γίνονται υποχρεωτικά στην 
αρμόδια Δ.Ο.Υ. 

5. Εφόσον την καταληκτική ημερομηνία υποβολής 
των προαναφερόμενων δηλώσεων, διαπιστώνεται ότι 
υπάρχει τεχνική αδυναμία του ειδικού δικτύου ΤΑΧΙδηοί, 
που αναγνωρίζεται από τη Γ ενική Γ ραμματεία Πληρο¬ 
φοριακών Συστημάτων, θα γίνεται αποδεκτή η υποβολή 
των ανωτέρω δηλώσεων, που υποβάλλονται στην αρ¬ 
μόδια Δ.Ο.Υ. εμπροθέσμως, μέχρι την επόμενη τοπικά 
εργάσιμη ημέρα, μετά από σχετικό έγγραφο που θα 
αποστέλλεται από τη Γ.Γ.Π.Σ. σε όλες τις Δ.Ο.Υ. 

6. Στις περιπτώσεις που δεν γίνεται δεκτή η ηλεκτρο¬ 
νική υποβολή και ο υποβάλλων αμφισβητεί τους λόγους 
της μη αποδοχής, προσέρχεται στην αρμόδια Δ.Ο.Υ., με 
μια εκτύπωση του μηνύματος που εμφανίζεται αυτόματα 
στην οθόνη του, για περαιτέρω διερεύνηση των λόγων 
απόρριψης της υποβολής και εν συνεχεία, η υποβολή 
γίνεται εντύπως μέσω της αρμόδιας Δ.Ο.Υ. 

Αν μετά την οριστική υποβολή ο υπόχρεος διαπιστώσει 
ότι έχει καταχωρήσει λανθασμένα στοιχεία, πρέπει άμεσα 
να ενημερώσει με Υπεύθυνη Δήλωση την αρμόδια Δ.Ο.Υ., 
υποβάλλοντας τα απαραίτητα παραστατικά, προκειμέ- 
νου η Δ.Ο.Υ μετά από σχετικό έλεγχο να διορθώσει την 
λανθασμένη καταχώρηση. 

Στην περίπτωση αυτή έχουν εφαρμογή οι διατάξεις 
της περίπτωσης ζ' της παραγράφου 5 του άρθρου 5 του 
Ν.2523/1997 (ΦΕΚ 179Α') «Περί της μη επιβολής προστίμου 
για τυπικές παραβάσεις». 

7. Οι υπόχρεοι, εφόσον είναι νέοι χρήστες εγγράφο- 
νται στις ηλεκτρονικές υπηρεσίες ΤΑΧΙδηοΙ σύμφωνα 
με όσα ορίζονται με την με αριθμό ΠΟΛ.1178/7.12.2010, 
(ΦΕΚ Β79-12.10) απόφαση του Υπουργού Οικονομικών. Η 
διαδικασία αυτή δεν απαιτείται για τους ήδη πιστοποι¬ 
ημένους χρήστες σε οποιαδήποτε εφαρμογή. Σε περί¬ 
πτωση απενεργοποίησης από την Γ.Γ.Π.Σ. των κωδικών 
πρόσβασης στο σύστημα, εφαρμόζονται τα αναφερό- 
μενα στο άρθρο 6 της ανωτέρω απόφασης. 

8. Η Υποβολή του Εντύπου Έναρξης - Μεταβολής-Παύ- 
σης λειτουργίας των Φορολογικών Ηλεκτρονικών Μηχα¬ 
νισμών - Φ.Η.Μ (εκτός των ΦΗΜ - ΑΔΗΜΕ Ταξιμέτρων) 
που προβλέπεται από τις διατάξεις του ν. 1809/1988, 
καθώς και από τις διατάξεις του 4ου κεφ. της ΑΥ.0.0 
ΠΟΑ 1135/2005, με τη χρήση ηλεκτρονικής μεθόδου επι¬ 
κοινωνίας μέσω διαδικτύου ισχύει προαιρετικά από τις 
16/01/2013 και υποχρεωτικά από τις 01/10/2013. 

Αρθρο 2 

Έλεγχος - Ενημέρωση Δ.Ο.Υ. 

1. Μετά την υποβολή του Εντύπου δήλωσης έναρξης - 
μεταβολής-παύσης λειτουργίας Φ.Η.Μ. (Δ13), η αρμόδια 
Δ.Ο.Υ. ενημερώνεται από την Γ.Γ.Π.Σ. εντός της ημέρας, 
ανά υπόχρεο, με ταυτόχρονη καταχώρηση των στοιχεί¬ 
ων στην αρμόδια Δ.Ο.Υ. 

Η αρμόδια Δ.Ο.Υ. έχει την δυνατότητα εμφάνισης των 
δηλώσεων που υποβλήθηκαν ηλεκτρονικά. 

Άρθρο 3 

Ισχύς της Απόφασης 

Η παρούσα απόφαση ισχύει από τη δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 4 Ιανουάριου 2013 

Ο ΥΦΥΠΟΥΡΓΟΣ 

ΓΕΩΡΓΙΟΣ ΜΑΥΡΑΓΑΝΗΣ 
-♦- 

Αριθμ. Ζ1-569 (4) 

Μητρώο Φορέων Εξωδικαστικής (Εναλλακτικής) 
Επίλυσης Διαφορών. 

Ο ΥΦΥΠΟΥΡΓΟΣ 

ΑΝΑΠΤΥΞΗΣ, ΑΝΤΑΓΩΝΙΣΤΙΚΟΤΗΤΑΣ, 
ΥΠΟΔΟΜΩΝ, ΜΕΤΑΦΟΡΩΝ ΚΑΙ ΔΙΚΤΥΩΝ 

Έχοντας υπόψη: 

1. Την παράγραφο 10 του άρθρου 11α «Αρχές συγκρότη¬ 
σης και λειτουργίας φορέων εξωδικαστικής (εναλλακτι¬ 
κής) επίλυσης διαφορών» του ν. 2251/1994 (Α' 191) «Προ¬ 
στασία των Καταναλωτών» όπως αυτό προστέθηκε με το 
άρθρο 4 της Ζ1-111/2012 (Β'627) Κοινής Υπουργικής απόφα¬ 
σης «Προσαρμογή της Ελληνικής νομοθεσίας προς α) την 
οδηγία 2011/90/ΕΕ της Επιτροπής της 14ης Νοεμβρίου 2011 
«για την τροποποίηση του μέρους II του παραρτήματος 
I της οδηγίας 2008/48/ΕΚ του Ευρωπαϊκού Κοινοβουλίου 
και του Συμβουλίου με το οποίο προβλέπονται πρόσθε¬ 
τα κριτήρια για τον υπολογισμό του συνολικού ετήσιου 
πραγματικού επιτοκίου που δημοσιεύθηκε στην Επίσημη 
Εφημερίδα των ΕΚ, αριθμ. Ι_ 296 της 15.11.2011, σελ. 35, β) 


την οδηγία 2009/22/ΕΚ του Ευρωπαϊκού Κοινοβουλίου 
και του Συμβουλίου της 23ης Απριλίου 2009 «περί των 
αγωγών παραλείψεως στον τομέα της προστασίας των 
συμφερόντων των καταναλωτών (Κωδικοποιημένη έκ¬ 
δοση) που δημοσιεύθηκε στην Επίσημη Εφημερίδα των 
ΕΚ αριθμ. Ε 110 της 1.5.2009, σελ. 30, γ) τα σημεία 11 
και 26 του Παραρτήματος I της οδηγίας 2005/29/ΕΚ του 
Ευρωπαϊκού Κοινοβουλίου και του Συμβουλίου «για τις 
αθέμιτες εμπορικές πρακτικές των επιχειρήσεων προς 
τους καταναλωτές στην εσωτερική αγορά και για την 
τροποποίηση της οδηγίας 84/450/ΕΟΚ του Συμβουλίου, 
των οδηγιών 97/7/ΕΚ, 98/27/ΕΚ, 2002/65/ΕΚ του Ευρωπα¬ 
ϊκού Κοινοβουλίου και του Συμβουλίου και του κανονι¬ 
σμού (ΕΚ) αριθμ. 2006/2004 του Ευρωπαϊκού Κοινοβου¬ 
λίου και του Συμβουλίου» (ΕΕ αριθμ. Ε149 της 11.6.2005, 
σελ. 22), δ) τις συστάσεις της Επιτροπής 98/257/ΕΚ της 
30ης Μαρτίου 1998 σχετικά με τις αρχές που διέπουν τα 
αρμόδια όργανα για την εξώδικη επίλυση των διαφορών 
κατανάλωσης (ΕΕ αριθμ. Ε115 της 17.4.1998, σελ. 31) και 
2001/310/ΕΚ της 4ης Απριλίου 2001 περί αρχών για τα 
εξωδικαστικά όργανα συναινετικής επίλυσης καταναλω¬ 
τικών διαφορών (ΕΕ αριθμ. Ε 109 της 19.4.2001, σελ. 56)». 

2. Τις διατάξεις: 

α) Του άρθρου 90 του Κώδικα Νομοθεσίας για την 
κυβέρνηση και τα κυβερνητικά όργανα, που κυρώθηκε 
το πρώτο άρθρο του π.δ/τος 63/2005 (Α' 98) «Κωδι¬ 
κοποίηση της νομοθεσίας για την Κυβέρνηση και τα 
κυβερνητικά όργανα», 

β) του π.δ/τος 83/2012 (Α' 140) «Διορισμός του Αντω¬ 
νίου Σαμαρά του Κωνσταντίνου ως Πρωθυπουργού», 
γ) του π.δ/τος 85/2012 (Α' 141) «Ίδρυση και Μετονομα- 
σία Υπουργείων, Μεταφορά και κατάργηση υπηρεσιών», 
δ) του π.δ/τος 86/2012 (Α' 141) «Διορισμός Υπουργών, 
Αναπληρωτών Υπουργών και Υφυπουργών», 
ε) του άρθρου 235 του Ν. 4072/2012 (Α' 86) «Μεταφορά 
της Γ ενικής Γ ραμματείας Καταναλωτή στο Υπουργείο 
Ανάπτυξης, Ανταγωνιστικότητας και Ναυτιλίας», 
στ) της με αριθ. 30376/Δ106721/2012 (Β' 2094) απόφα¬ 
σης «Ανάθεση αρμοδιοτήτων στον Υφυπουργό Ανάπτυ¬ 
ξης, Ανταγωνιστικότητας, Υποδομών, Μεταφορών και 
Δικτύων Αθανάσιο Σκορδά», 
ζ) της με αριθ. Ζ5-οικ.1550/2012 (Β' 2421) απόφαση για 
υπογραφή εγγράφων «Με εντολή Υφυπουργού» στον Γ ε¬ 
νικό Γραμματέα Καταναλωτή και στους Προϊσταμένους 
των Διευθύνσεων, Τμημάτων, Αυτοτελούς Τμήματος των 
Υπηρεσιών της Γενικής Γραμματείας Καταναλωτή του 
Υπουργείου Ανάπτυξης Ανταγωνιστικότητας Υποδομών 
Μεταφορών Και Δικτύων. 

3. Το γεγονός ότι από τις διατάξεις της παρούσας 
απόφασης δεν προκαλείται δαπάνη σε βάρος του Κρα¬ 
τικού Προϋπολογισμού, αποφασίζουμε: 

I. Ορίζουμε τους όρους και τις προϋποθέσεις τήρησης 
του Μητρώου Φορέων Εξωδικαστικής (Εναλλακτικής) 
Επίλυσης Διαφοράς (φορείς ΕΕΔ) του άρθρου 11α του 
ν. 2251/1994 (Α' 191) ως εξής: 

1. Το Μητρώο Φορέων ΕΕΔ (στο εξής Μητρώο) είναι 
δημόσιο βιβλίο και τηρείται σε ηλεκτρονική μορφή στη 
Γ ενική Γ ραμματεία Καταναλωτή του Υπουργείου Ανά¬ 
πτυξης, Ανταγωνιστικότητας, Υποδομών, Μεταφορών & 
Δικτύων. Η πρόσβαση σε αυτό γίνεται ατελώς. 

2. Για την καταχώριση τους στο Μητρώο και τη χο¬ 
ρήγηση βεβαίωσης εγγραφής τους σε αυτό οι φορείς 
ΕΕΔ διαβιβάζουν στη Γενική Γραμματεία Καταναλω¬ 
τή εγγράφως ή σε άλλο σταθερό μέσο τις ακόλουθες 
πληροφορίες: 

α) την ονομασία τους, τα στοιχεία επικοινωνίας τους 
και τη διεύθυνση του ιστοτόπου τους, 
β) πληροφορίες για τη διάρθρωση και τη χρηματοδό¬ 
τηση τους, συμπεριλαμβανομένης της παροχής πληρο¬ 
φοριών για τα φυσικά πρόσωπα που είναι αρμόδια για 
την εναλλακτική επίλυση διαφορών, τη χρηματοδότησή 
τους και την ταυτότητα του εργοδότη τους, 
γ) τον εσωτερικό κανονισμό τους, 
δ) τα τέλη που επιβάλλουν, αν συντρέχει τέτοια πε¬ 
ρίπτωση, 

ε) τη διάρκεια των διαδικασιών ΕΕΔ κατά προσέγγιση, 
στ) τη γλώσσα ή τις γλώσσες στις οποίες είναι δυ¬ 
νατόν να υποβληθούν οι καταγγελίες και να διεξαχθεί 
η διαδικασία ΕΕΔ, 

ζ) τους λόγους για τους οποίους ο φορέας ΕΕΔ δύνα- 
ται να αρνηθεί να επιληφθεί συγκεκριμένης διαφοράς, 
η) αιτιολογημένη δήλωση σχετικά με το εάν ο φορέας 
Ε.Ε.Δ. εμπίπτει στο πεδίο εφαρμογής του άρθρου 11α 
του ν. 2251/94 και συμμορφώνεται με τις απαιτήσεις που 
καθορίζονται στην παράγραφο 7 αυτού. 

3. Οι φορείς ΕΕΔ οφείλουν να πληροφορούν αμελλητί 
τη Γενική Γραμματεία Καταναλωτή για οποιεσδήποτε 
μεταβολές τυχόν επέρχονται στις ανωτέρω υπό εδά¬ 
φιο 3 πληροφορίες προσκομίζοντας, εάν χρειάζεται, τα 
κατάλληλα έγγραφα. 

4. Η εγγραφή των φορέων ΕΕΔ στο Μητρώο, γίνεται 
κατά στήλες, οι οποίες περιέχουν υποχρεωτικά: ί) τον 
αύξοντα αριθμό εγγραφής, ϋ) την επωνυμία, ίϋ) τα πλή¬ 
ρη στοιχεία των νομίμων εκπροσώπων τους και ίν) τα 
στοιχεία επικοινωνίας, συμπεριλαμβανομένης της διεύ¬ 
θυνσης του ιστοτόπου τους. 

5. Το Μητρώο είναι πάντοτε ενημερωμένο και αναρ- 
τημένο στην ιστοσελίδα της Γ ενικής Γ ραμματείας Κα¬ 
ταναλωτή. 

6. Η Διεύθυνση Πολιτικής Καταναλωτή της Γενικής 
Γ ραμματείας Καταναλωτή είναι αρμόδια για την τήρηση 
των διατάξεων του άρθρου 11α του νόμου. 2251/94 καθώς 
και της παρούσας απόφασης. 

II. Η ισχύς της παρούσας απόφασης αρχίζει από τη 
δημοσίευσή της. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 21 Δεκεμβρίου 2012 

Ο ΥΦΥΠΟΥΡΓΟΣ 

ΑΘΑΝΑΣΙΟΣ ΣΚΟΡΔΑΣ 
-♦- 

Αριθμ. 5664/131411 (5) 

1η τροποποίηση της υπ’ αριθμ. 3605/94386/13-09-2012 
(Β'2624) Απόφασης Κατανομής των κοινοτικών κον- 
δυλίων για την αναδιάρθρωση και μετατροπή των 
αμπελώνων για την περίοδο 2012/2013 και τροποποί¬ 
ηση της 306252/20-12-10 υπουργικής απόφασης [Λε¬ 
πτομέρειες εφαρμογής της αριθ. 306206/3-12-2010 
κοινής υπουργικής απόφασης «Αναδιάρθρωση και 
μετατροπή των αμπελουργικών εκτάσεων στην Ελ¬ 
λάδα, όπως κάθε φορά ισχύει» (Β' 1972)]. 

Ο ΑΝΑΠΛΗΡΩΤΗΣ ΥΠΟΥΡΓΟΣ 
ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ 

Έχοντας υπόψη: 

1. Τον κανονισμό αριθ. (ΕΚ) 1234/2007 του Συμβουλίου 
όπως κάθε φορά ισχύει. 


2. Το από 30-06-2008 κατατεθειμένο στη Ευρωπαϊκή 
Επιτροπή Πρόγραμμα Στήριξης του αμπελοοινικού τομέα 
2009-2013» της Ελλάδας σύμφωνα με τον κανονισμό αριθ. 
(ΕΚ) 1234/2007 του Συμβουλίου όπως κάθε φορά ισχύει. 

3. Τις διατάξεις: 

α) Του άρθρου 22 παρ. 3 του Ν. 992/79 «Περί οργανώ- 
σεως των Διοικητικών Υπηρεσιών δια την εφαρμογήν 
της Συνθήκης Προσχώρησης της Ελλάδος εις τας Ευ¬ 
ρωπαϊκός Κοινότητας και ρυθμίσεως συναφών θεσμικών 
και οργανωτικών θεμάτων» (Α'280), 

β) του άρθρου 1 παρ. 1, 2 και 3 του Ν. 1338/83 «Εφαρμο¬ 
γή του Κοινοτικού Δικαίου» (Α'34), όπως η παράγραφος 
1 τροποποιήθηκε και συμπληρώθηκε με τη διάταξη του 
άρθρου 6 παράγραφος 1 του Ν. 1440/1984 (Α' 70) «Συμμε¬ 
τοχή της Ελλάδος στο κεφάλαιο, στα αποθεματικά και 
στις προβλέψεις της Ευρωπαϊκής Τράπεζας επενδύσεων 
στο Κεφάλαιο της Ευρωπαϊκής Κοινότητας, Ανθρακα και 
Χάλυβος του Οργανισμού ΕΥΡΑΤΟΜ» και του άρθρου 
3 του αυτού ως άνω νόμου, όπως αντικαταστάθηκε με 
το άρθρο 65 του Ν. 1892/90 (Α 101). 

4. Τις διατάξεις: 

α) Του άρθρου 90 του Κώδικα Νομοθεσίας για την 
Κυβέρνηση και τα Κυβερνητικά όργανα, που κυρώθηκε 
με το άρθρο πρώτο του Π.Δ. 63/2005 «Κωδικοποίηση 
της νομοθεσίας για την Κυβέρνηση και τα Κυβερνητικά 
όργανα» (Α' 98), 

β) της αριθ. 306206/3-12-2010 κοινής υπουργικής από¬ 
φασης Υπουργών Οικονομίας Ανταγωνιστικότητας και 
Ναυτιλίας και Αγροτικής Ανάπτυξης και Τροφίμων «Ανα¬ 
διάρθρωση και μετατροπή των αμπελουργικών εκτάσε¬ 
ων στην Ελλάδα» όπως κάθε φορά ισχύει (Β' 1896) και 
ιδιαίτερα το άρθρο 13 αυτής, 

γ) της αριθ. 306252/20-12-10 υπουργικής απόφασης 
Υπουργού Αγροτικής Ανάπτυξης και Τροφίμων «Λεπτο¬ 
μέρειες εφαρμογής της αριθ. 306206/3-12-2010 κοινής 
υπουργικής απόφασης «Αναδιάρθρωση και μετατροπή 
των αμπελουργικών εκτάσεων στην Ελλάδα, όπως κάθε 
φορά ισχύει» (Β' 1972). 

5. Την απόφαση 2006/595/ΕΚ της 04/08/06 της Επιτρο¬ 
πής σχετικά με την κατάρτιση του καταλόγου περιφε¬ 
ρειών που είναι επιλέξιμες για χρηματοδότηση από τα 
διαρθρωτικά ταμεία στο πλαίσιο του στόχου «Σύγκλιση» 
για την περίοδο 2007-2013. 

6. Την αριθμ. Υ44/05-07-2012 απόφαση του Πρωθυ¬ 
πουργού Α. Σαμαρά «Ανάθεση αρμοδιοτήτων στον Ανα¬ 
πληρωτή Υπουργό Αγροτικής Ανάπτυξης και Τροφίμων 
Χαρακόπουλο Μάξιμο» (ΦΕΚ Β' 2094). 

7. Τις υποβληθείσες από τις Περιφερειακές Ενότητες 
της χώρας, προτάσεις σχεδίων αναδιάρθρωσης και 
μετατροπής αμπελώνων και τις καταστάσεις επιλέξι¬ 
μων παραγωγών για ένταξη στο πρόγραμμα μετά την 
ολοκλήρωση των διοικητικών και επιτόπιων ελέγχων. 

8. Την εισήγηση της Δ/νσης ΠΑΠ Δενδροκηπευτικής. 

9. Το γεγονός ότι από τις διατάξεις της παρούσας 
απόφασης δεν προκαλείται δαπάνη σε βάρος του Κρα¬ 
τικού Προϋπολογισμού και η χώρα μας θα απορροφήσει 
το μεγαλύτερο δυνατό κοινοτικό ποσό από το κατανε- 
μηθέν, αποφασίζουμε: 

1. Τροποποιούμε την υπ’ αριθμ. 3605/94386/13-09-2012 
Απόφαση Κατανομής των κοινοτικών κονδυλίων για την 
αναδιάρθρωση και μετατροπή των αμπελώνων για την 
περίοδο 2012/2013 και κατανέμουμε κατά Περιφερειακή 

Ενότητα τις εκτάσεις και τα κονδύλια για την αναδιάρ¬ 
θρωση και μετατροπή οινοποιήσιμων ποικιλιών αμπέλου 
για την αμπελοοινική περίοδο 2012/2013 ως κατωτέρω: 


ΠΕΡΙΦΕΡΕΙΑΚΕΣ ΕΝΟΤΗΤΕΣ 

ΕΚΤΑΣΗ 

(εκτάρια) 

ΠΟΣΟ ΚΟΙΝΟΤΙΚΗΣ 
ΕΝΙΣΧΥΣΗΣ (ευρώ) 

Αν. Μακεδονίας-Θράκης 

1. Π.Ε. Ροδόπης 

4,25 

46.925,00 

2. Π.Ε.. Δράμας- 

8,27 

63.158,00 

Κ. Μακεδονίας 

3. Π.Ε. Σερρών 

5,16 

38.927,00 

4. Π.Ε. Θεσσαλονίκης 

14,24 

165.434,50 

5. Π.Ε. Χαλκιδικής 

2,6 

26.130,00 

6. Π.Ε Κιλκίς 

11,29 

150.923,00 

7. Π.Ε. Πιερίας 

3,02 

26.412,00 

8. Π.Ε. Ημαθίας 

7,38 

111.746,00 

Δ. Μακεδονίας 

9. Π.Ε. Φλώρινας 

13,82 

202.221,50 

Ηπείρου 

10. Π.Ε. Ιωαννίνων 

2,59 

16.005,00 

Θεσσαλίας 

11. Π.Ε.. Λάρισας 

10,08 

150.961,00 

12. Π.Ε. Μαγνησίας 

19,61 

255.648,00 

13. Π.Ε. Καρδίτσας 

7,99 

71.706,50 

Ιονίων Νήσων 

14. Π.Ε. Λευκάδας 

1,1 

12.385,00 

15. Π.Ε. Κεφαλληνίας 

5,64 

54.392,00 

Δ. Ελλάδος 

16. Π.Ε.. Αχα'ΐας 

41,54 

645.885,87 

17. Π.Ε. Ηλείας 

10,35 

143.533,00 

18. Π.Ε. Αιτωλοακαρνανίας 

2,15 

21.607,50 

Στερ. Ελλάδος 

19. Π.Ε. Φθιώτιδας 

10,80 

71.156,20 

20. Π.Ε. Βοιωτίας 

19,35 

186.670,00 

21. Π.Ε. Εύβοιας 

3,70 

31.592,90 

Πελοποννήσου 

22. Π.Ε. Αργολίδας 

14,97 

232.079,00 

23. Π.Ε. Αρκαδίας 

8,48 

114.060,50 

24. Π.Ε. Μεσσηνίας Δ.Α.Οικ.& 

Κ. (Καλαμάτα) 

7,39 

68.747,70 

25. Π.Ε. Μεσσηνίας (Δ.Α.Οικ. & 
Κ. Τριφυλλίας) 

4,98 

51.797,00 

Αττικής 

26. Π.Ε. Δυτικής Αττικής 

12,65 

108.017,10 

27. Π.Ε. Ανατολικής Αττικής 

6,23 

61.445,40 

28.Π.Ε. Πειραιώς & Νήσων 

4,03 

42.487,83 


Β. Αιγαίου 

29. Π.Ε Λέσβου 

7,35 

112.770,00 

30. Π.Ε Σάμου 

10,00 

117.404,50 

Ν. Αιγαίου 

31. Π.Ε Σύρου* 

9,09 

66.049,00 

32. Π.Ε Ρόδου** 

4,32 

28.944,00 

Κρήτης 

33. Π.Ε Ηρακλείου 

21,79 

319.926,50 

34. Π.Ε Ρεθύμνου 

3,67 

45.528,50 

35. Π.Ε Χανίων 

3,83 

42.294,50 

36. Π.Ε. Λασιθίου 

3,59 

40.028,50 

ΣΥΝΟΛΟ 

324,710 

3.945.000,00 


* Με την υποχρέωση τυχόν κατανομής στις υπόλοιπες Π.Ε. 
(Κέας-Κύθνου, Μήλου, Πάρου, Νάξου, Τήνου, Μυκόνου, Ανδρου, 
Οήρας). 

** Με την υποχρέωση τυχόν κατανομής στις υπόλοιπες Π.Ε 
(Κω, Καρπάθου και Κάλυμνου) 

2. Τροποποιούμε την αριθ. 306252/20-12-10 Υπουργι¬ 
κή Απόφαση και ειδικότερα το άρθρο 9 παρ. 2 αυτής 
όσον αφορά την ημερομηνία κατάθεσης εγγυητικών 
επιστολών η οποία ισχύει και για την καλλιεργητική 
περίοδο 2012-2013, δηλαδή πραγματοποιείται έως και 
τις 20 Ιουνίου 2013. 

Κατά τα λοιπά το πρόγραμμα εφαρμόζεται σύμφωνα 
με την αριθ. 306206/3-12-2010 κοινή υπουργική απόφαση 
και την αριθ. 306252/20-12-10 υπουργική απόφαση όπως 
κάθε φορά ισχύουν. 

Επισημαίνεται ότι η μη εκτέλεση ορισμένων εγκεκρι¬ 
μένων μέτρων/δράσεων στη διάρκεια της αμπελουρ¬ 
γικής περιόδου 2012/2013 και η μη προσκόμιση τρα¬ 
πεζικής εγγύησης για τις δράσεις αυτές, θα επισύρει 
τις κυρώσεις που προβλέπονται στην ανωτέρω κοινή 
υπουργική απόφαση. 

Οι ποικιλίες Τσάπουρνο στην Π.Ε. Κιλκίς και Κοτσιφο- 
λιάτικο στις Π.Ε. Χανίων, Ρεθύμνου, Ηρακλείου και Λα- 
σιθίου επιτρέπεται να συμμετέχουν μόνο στις δράσεις: 

ί) εκρίζωση/αναφύτευση με άλλη ποικιλία 

ϋ) επανεμβολιασμός 

Οι Περιφερειακές Ενότητες (Π.Ε.) Φθιώτιδας, Εύβοιας, 
Βοιωτίας και η Περιφέρεια Νοτίου Αιγαίου (Κυκλάδες, 
Δωδεκάνησα) δεν ταξινομούνται ως περιφέρειες «σύ¬ 
γκλισης», το οποίο συνεπάγεται χρηματοδότηση του 
προγράμματος από την Ε.Ε. στο 50%, αντί του 75% που 
ισχύει για τις υπόλοιπες Π.Ε. 

Οι Π.Ε. έχουν τη δυνατότητα να εντάξουν στο Πρό¬ 
γραμμα Αναδιάρθρωσης και Μετατροπής επιπλέον 
στρέμματα των κατανεμηθέντων, χωρίς να υπερβούν 
το κατανεμηθέν ποσό που τους αναλογεί, άλλως θα 
φέρουν ακέραια την ευθύνη για την αδυναμία καταβο¬ 
λής των συγκεκριμένων ενισχύσεων στους παραγωγούς 
της περιοχής τους. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 28 Δεκεμβρίου 2012 

Ο ΑΝΑΠΛΗΡΩΤΗΣ ΥΠΟΥΡΓΟΣ 

ΜΑΞΙΜΟΣ ΧΑΡΑΚΟΠΟΥΛΟΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα Φ.Ε.Κ. από 1 έως 16 σελίδες σε 1 € προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε υοοιρή ΡνΡ/ΟΡ: 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε.-Ε.Π.Ε. 

- 

- 

100 € 


• Η τιμή πώλησης μεμονωμένων Φ.Ε.Κ. σε μορφή σά-τοπι από εκείνα που διατίθενται σε ψηφιακή μορφή και μέχρι 100 σελίδες, σε 5 € 
προσαυξανόμενη κατά 1 € ανά 50 σελίδες. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Δ' 

160 € 

Α.Α.Π. 

160 € 

Ε.Β.Ι. 

65 ί 

Α.Ε.Δ. 

10 € 


Τεύχος 

Έντυπη μορφή 

Α.Ε.-Ε.Π.Ε. 

2.250 € 

Δ.Δ.Σ. 

225 € 

Α.Σ.Ε.Π. 

70 € 

Ο.Π.Κ. 

- 


Τεύχος 

Έντυπη μορφή 

Α' 

225 € 

Β' 

320 € 

Γ' 

65 € 

Υ.Ο.Δ.Δ. 

65 € 


• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά 
τα ταχυδρομικά έξοδα. 


• Η καταβολή γίνεται σε όλες τις Δημόσιες Οικονομικές Υπηρεσίες (Δ.Ο.Υ.).Το πρωτότυπο διπλότυπο (έγγραφο αριθμ. πρωτ. 9067/28.2.2005 
2η Υπηρεσία Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται 
στο Εθνικό Τυπογραφείο (Καποδιστρίου 34, Τ,Κ. 104 32 Αθήνα). 

• Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά 
και θα επιστρέφονται. 

• Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της'Ενωσης Ιδιοκτητών Ημερησίου Τύπου 
Αθηνών και Επαρχίας, οι τηλεοπτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά όργανα και οι τρι¬ 
τοβάθμιες επαγγελματικές ενώσεις δικαιούνται έκπτωσης πενήντα τοις εκατό (50%) επί της ετήσιας συνδρομής. 

• Το ποσό υπέρ ΤΑ.Π.Ε.Τ. (5% επί του ποσού συνδρομής), καταβάλλεται ολόκληρο (Κ.Α.Ε. 3512) και υπολογίζεται πριν την έκ¬ 
πτωση. 

• Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρίζονται στα Φ.Ε.Κ. στο τηλ.: 210 5279000. 
Φωτοαντίγραφα παλαιών Φ.Ε.Κ.: τηλ.: 210 8220885. 

Τα φύλλα όλων των τευχών της Εφημερίδας της Κυβερνήσεως διατίθενται δωρεάν σε ηλεκτρονική μορφή 
από την ιστοσελίδα του Εθνικού Τυπογραφείου (νννννν.οί.ξΐι·) 


Ηλεκτρονική Διεύθυνση: Η11ρ://νννννν.©1.9ΐ' - β-παϊΙ: ννβόπΐ35ί6Γ.βί@βί.9Γ 


ΟΙ ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ ΛΕΙΤΟΥΡΓΟΥΝ ΚΑΘΗΜΕΡΙΝΑ ΑΠΟ 08=00 ΜΕΧΡΙ 13=30 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


* Ο 2 Ο Ο Ο 7 7 1801 130008* 



ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 















































































